جويرية بنت الحارث رضي الله عنها ގެ ރިވާޔަތްކަމުގައި ވިދާޅުވެފައިވާ ބަސްފުޅުގެ މުރާދަކީ الإمام البخاري(1986) ގެ ސަނަދުން جُوَيْرِيَة بِنْت الْحَارِثِ رَضِيَ اللَّهُ عَنْهَا ގެ އަރިހުން ރިވާކުރައްވާފައިވާ އަންނަނިވި ރިވާޔަތެވެ. عَنْ جُوَيْرِيَةَ بِنْتِ الْحَارِثِ رَضِيَ اللَّهُ عَنْهَا أَنَّ النَّبِيَّ صَلَّى اللَّهُ عَلَيْهِ وَسَلَّمَ دَخَلَ عَلَيْهَا يَوْمَ الْجُمُعَةِ وَهِيَ صَائِمَةٌ ، فَقَالَ : { أَصُمْتِ أَمْسِ ؟ قَالَتْ : لا . قَالَ : تُرِيدِينَ أَنْ تَصُومِي غَدًا ؟ قَالَتْ : لا . قَالَ : فَأَفْطِرِي} މާނައީ” މާތް ﷲ އެކަނަމާއަށް ރުއްސުންލެއްވި ޖުވައިރިޔާ ބިންތް އަލްޙާރިޘްގެ ކިބައިން ރިވާވެގެން ވެއެވެ. އެކަމަނާ ވިދާޅުވިއެވެ. އެކަމަނާ ހުކުރު ދުވަހަކު ރޯދައަށް ހުންނެވި ދުވަހެއްގައި ސަލާމާއި ޞަލަވާތްލެއްވި ކީރިތިރަސޫލާ އެކަމަނާގެ އަރިހަށް ވަޑައިގެން ޙަދީޘްކުރެއްވިއެވެ. ” ކަމަނާ އިއްޔެ ރޯދަ ހިއްޕެވީމުހެއްޔެވެ؟ އެކަމަނާ ދެންނެވިއެވެ. ނޫނެކެވެ. ޙަދީޘްކުރެއްވިއެވެ. މާދަން ރޯދައަށް ހުންނަވާނަން ހެއްޔެވެ؟ އެކަމަނާ ދެންނެވިއެވެ. ނޫނެކެވެ. ޙަދީޘްކުރެއްވިއެވެ. އެހެންވިއްޔާ ރޯދަ ވީއްލާށެވެ!”